Rumor: Keanu Reeves as Spike in Cowboy Bebop Movie?! :: WINM :: Keanu Reeves Articles & Interviews Archive
FirstShowing.net (US), July 30, 2008 Lede van ‘misdaadsindikaat’ vasgetrek | Maroela Media
Lede van ‘misdaadsindikaat’ vasgetrek
Die polisie in Limpopo het vandeesweek ’n deurbraak in hul stryd teen misdaad gemaak deur vier lede van ’n beweerde sindikaat wat vermoedelik by ’n reeks misdade betrokke was, vas te trek.
Die vier vermeende rowers is onderskeidelik in die Polokwane- en Mokopane-omgewings in hegtenis geneem.
Kol. Moatshe Ngoepe, ’n polisiewoordvoerder van Limpopo, het bevestig dat die vier verdagtes, tussen 24 en 25 jaar oud, vermoedelik deel is van ’n sindikaat wat lede van die Lephalale-gemeenskap al ’n geruime tyd terroriseer.
’n Multidissiplinêre taakspan, wat uit beamptes van verskillende polisie-eenhede bestaan, het Sondag ’n operasie uitgevoer wat gelei het tot die inhegtenisneming van twee van die verdagtes by die Ga-Dikgale-nedersetting buite Polokwane. Die ander twee verdagtes is in die Mahwelereng-nedersetting, buite Mokopane, vasgetrek.
Volgens Ngoepe het die verdagtes na bewering in ’n wit Mazda 323-voertuig, wat as ’n metertaxi voorgekom het, in die Lephalale-omgewing rondbeweeg, waar hulle vuurwapens op die slagoffers gerig en hulle dan beroof het.
In sommige gevalle het die verdagtes glo verskeie slagoffers gedwing om hul bankkaarte by kitsbanke te gebruik om geld na die vermeende rowers se bankrekeninge oor te plaas. Die verdagtes word met talle soortgelyke gevalle in en rondom die Lephalale-omgewing verbind.
Volgens Ngoepe sal die vier verdagtes môre in die Witpoort-landdroshof verskyn.
Genl.maj. Jan Scheepers, die waarnemende provinsiale polisiekommissaris, het die Lephalale-polisietaakspan geloof vir hul werk om die vier vas te trek.
R100 000 beloning uitgeloof vir dié man
Trengove oor grond en ‘weerlegbare vermoede van wit bevoorregting’
Moet ons nou hande klap omdat hulle 4 dom rowers vas getrek het? Deesdae moet mens seker bly wees hulle doen enige goeie werk.
Patetiese klomp staats amptenare.
Hannatjie · 4 weke gelede
Ai toggie tog!! Party mense is ook net nooit tevrede nie. Baie dankbaar vir hierdie deurbraak!
Zorro · 4 weke gelede
Andre – Dalk ‘n bietjie rof om alle staatsamptenare oor die selfde kam te skeer en dit nog by ‘n postiewe berig. Ek sien jy het vandag tyd vir kommentaar – watse werk doen jy?
Dit help nie die polisie vang die rowers en doen goeie werk nie en hulle more aand weer uit op borg. Nou wat help die goeie werk dan nou eintlik who’s fooling who
Bygesê as hulle nie vanaand ontsnap nie.
Guve · 4 weke gelede
Ek hoop jy ht werk André, hy’s n regte Genis!!!
Karolis · 4 weke gelede
Baie geluk al die betrokke beamptes. Puik opvolgwerk.
Multidissiplinêre, trio saakmaak alles groot mooi woorde vir n klomp wat nie hulle werk doen nie en direk verantwoordelik is vir die misdaad waaronder wetsgehoorsame belastingbetalers gebuk moet gaan